Naja Marie Aidt | Thiemers Magasin
Sproget gik itu
“Kunstnerne skriver bedst om sorgen, synes jeg.”
I aftes i Thiemers fortalte Naja Marie Aidt om sit livs tragedie, og hvordan hun kæmpede sig frem til at skrive om den.
I 2015 mistede hun sin 25-årige søn Carl ved en ulykke. Hendes bog til Carl, “Har døden taget noget fra dig, så giv det tilbage”, er skrevet som en fragmenteret collage, hvor andre kunstneres tekster om sorg blandes med hendes egne.
Hun oplevede, at hun ikke kunne skrive, at sproget gik itu, men i andre kunstneres tekster om sorg, Mallarmés, Cicero, Anne Carson, Inger Christensen, Joan Dion m. fl. fandt hun en form for trøst:
“De skønlitterære tekster rørte mig mere – de sagde mig meget mere, end andre tekster. Jeg kunne bedre forholde mig til dem end de der tørre, objektive journalagtige tekster om sorg. Jeg ved ikke, om de blev en trøst, for jeg var jo meget utrøstelig, men de i hvert fald et spejl på min egen smerte. Og det er jo det, som man nogen gange har virkelig brug for: et fællesskab, hvor man opdager, at de har også været ude for det, og de har overlevet det, og de har skrevet om det, og jeg forstår det,” forklarede forfatteren i går.
Thiemers’ ambassadør får pris i Brooklyn
Den amerikanske forfatter Jonathan Lethem – der er en af Thiemers Magasins ambassadører – fik søndag årets litterære BoBi pris på Brooklyn Book festival. En anden af vores ambassadører, nemlig Naja Marie Aidt, deltog i to debatter med sin nyoversatte roman “Rock, Paper, Scissors” (Sten, saks, papir), der har fået rigtig fine anmeldelser herovre.
Jeg (Thiemers Magasins ejer, Rikke) er i New York, og søndag var jeg i Brooklyn for at lade mig inspirere af de mange litterære paneldebatter og -møder, der fandt sted. Det var 10. gang, der var Brooklyn Book Festival, og det er den største tilbagevendende litterære begivenhed i New York. Det er en skøn event, hvor en lang række forlag og indie-bookstores er mødt op med boder, og hvor vejret tillader, at mange af debatterne foregår udendørs.
Timer Magasin er til salg https://t.co/ftkiSA70O2, 24/01/2020